無意中發現原來鹿角巷開喺I square 對面，擇日不如撞日，即刻去潮聖先～熱潮未過，都仲係好多人排隊，買完再要等多半個鐘先有得拎～黑糖鹿丸鮮奶$28用黑糖煮嘅珍珠再加入鮮牛奶，店員話冰同甜度都係固定。拎上手時黑糖珍珠仲係熱辣辣，第一啖店員建議就咁飲，之後先再搖9下攪勻飲，黑糖同奶溝埋飲落其實唔會太甜，黑糖味道好香，珍珠質地偏淋但可接受，平時飲珍珠奶茶好少會食晒d珍珠，呢杯比我食晒！PS可能太多人關係，店員木口木面